Diari Oficial de la Generalitat Valenciana


Sumari del DOGV 9776, del 29-01-2024 (2024/618)

RESOLUCIÓ de 22 de juny de 2021, de la Direcció General d'Indústria, Energia i Mines, per la qual es desestima a Red Eléctrica de España, SAU, la sol·licitud d'autorització administrativa prèvia, aprovació de projecte d'execució i declaració, en concret, d'utilitat pública per a les instal·lacions elèctriques de transport de la nova subestació transformadora de tensió nominal 220/20 kV, denominada ST Vallbona, situada en el terme municipal de la Pobla de Vallbona, província de València (expedient ATASCT/2010/316/46).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9776

Data del DOGV
:   29-01-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/618


Data del document
:   22-06-2021

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme

RESOLUCIÓ de 22 de juny de 2021, de la Direcció General d'Indústria, Energia i Mines, per la qual es desestima a Red Eléctrica de España, SAU, la sol·licitud d'autorització administrativa prèvia, aprovació de projecte d'execució i declaració, en concret, d'utilitat pública per a les instal·lacions elèctriques de transport de la nova subestació transformadora de tensió nominal 220/20 kV, denominada ST Vallbona, situada en el terme municipal de la Pobla de Vallbona, província de València (expedient ATASCT/2010/316/46). [2024/618]  
  
Antecedents  
Primer. Amb data 29 de desembre de 2010, Red Eléctrica de España, SAU, va presentar davant el Servei Territorial d'Energia de València, una sol·licitud d'autorització administrativa prèvia, autorització administrativa de construcció i declaració, en concret, d'utilitat pública per a les instal·lacions elèctriques de transport de la nova subestació transformadora de 220/20 kV, denominada ST Vallbona, en el terme municipal de la Pobla de Vallbona, província de València.  
L'abast de les instal·lacions de transport sol·licitades comprenia:  
- Un sistema de 220 kV d'interior (GIS), amb aïllament en hexafluorur de sofre (SF6) situat en edifici amb un esquema de doble barra i compost per 2 posicions de línia (l'Eliana 1 i l'Eliana 2), 2 posicions de transformador (T-1 i T-2), 1 posició d'enllaç de barres i 1 sistema de mitjana de tensió en barres. A més, es reservava espai per a 1 posició de transformador i 4 posicions de línia.  
Consta en aquesta direcció general la documentació relativa a l'expedient referenciat, la fi del qual és obtindre les autoritzacions esmentades en l'assumpte.  
Segon. Amb data 18 de maig de 2011, es va emetre un informe desfavorable per part de la Direcció General de Política Energètica i Mines, de les instal·lacions objecte de l'expedient, de conformitat amb el document de Planificació dels Sectors d'Electricitat i Gas 2008-2016 i l'Ordre ITC/2906/2010, de 8 de novembre, per la qual s'aprova el Programa Anual d'instal·lacions i actuacions de caràcter excepcional de les xarxes de transport d'energia elèctrica i gas natural, puix que es concloïa que aquella no podia entendre's inclosa en la mencionada planificació, per considerar-se una actuació de categoria R, la qual cosa implicava que la seua necessitat havia de ser reconsiderada en el pròxim procés de planificació 2012-2020 (sic).  
Conclòs el procés de planificació de la xarxa de transport, per Acord del Consell de Ministres de 16 d'octubre de 2015, es va aprovar el vigent document de Planificació Energètica. Pla de Desenvolupament de la Xarxa de Transport d'Energia Elèctrica 2015-2020, en el qual, d'igual manera, les instal·lacions de transport objecte de l'expedient, no estan incloses, ni tan sols com a actuacions posteriors a 2020.  
Tercer. Amb data 6 de febrer de 2020, es va procedir des de la Subdirecció General d'Energia i Mines a donar tràmit d'audiència a la interessada, perquè presentara les al·legacions, documents i justificacions que estimara pertinents, una vegada finalitzada la instrucció del procediment i abans de procedir a la seua resolució, en atenció als antecedents descrits en l'apartat segon.  
Quart. No consta en l'expedient contestació al tràmit d'audiència descrit en el punt anterior per part de Red Eléctrica de España, SAU.  
  
  
Fonaments de dret  
Primer. D'acord amb el que es disposa en l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, d'acord amb l'article 13 del Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, desplegat mitjançant l'Ordre 1/2021, de 6 d'abril, i de conformitat amb el títol VIII del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General d'Indústria, Energia i Mines d'aquest departament la resolució del present procediment.  
Segon. En virtut de la disposició transitòria segona de la Llei 24/2013, de 26 de desembre, del sector elèctric, en relació amb els expedients d'instal·lacions elèctriques en tramitació, els procediments d'autorització d'instal·lacions elèctriques iniciats amb anterioritat a l'entrada en vigor de la present llei es tramitaran fins a la seua resolució conformement amb la legislació anterior. Així mateix, aquests procediments continuaran sent tramitats fins a la resolució per l'administració o organisme regulador que siga competent conformement amb la legislació anterior, al qual correspondrà igualment la resolució dels recursos que, si escau, puguen interposar-se.  
Tercer. D'acord amb els incisos a) i c) de la disposició transitòria tercera de la Llei 39/2015, d'1 d'octubre, del procediment administratiu comú de les administracions públiques, als procediments iniciats abans de l'entrada en vigor de la Llei no els serà aplicable aquesta, sinó que es regiran per la normativa anterior, mentre que els actes dictats amb posterioritat a la seua entrada en vigor, quant al règim de recursos, es regiran per les disposicions d'aquella.  
Quart. En concordança amb l'apartat anterior, i de conformitat amb l'article 42 de la Llei 30/199, de 26 de novembre, de règim jurídic de les administracions públiques i del procediment administratiu comú, l'Administració està obligada a dictar resolució expressa en tots els procediments i a notificar-la qualsevol que siga la seua forma d'iniciació; no obstant això, la falta de resolució expressa de les sol·licituds d'autorització produïsca efectes desestimatoris, conformement amb el que es disposa en l'article 43.1 de la mencionada Llei 30/1992 i en l'article 36.3 de la Llei 54/1997, de 27 de novembre, del sector elèctric.  
  
Cinqué. Conforme amb el que es recull en l'últim paràgraf de l'article 36 de la Llei 54/1997, de 27 de novembre, del sector elèctric, en el cas d'instal·lacions de transport l'autorització de les quals haja de ser atorgada per les comunitats autònomes, aquestes sol·licitaran un informe previ a l'Administració General de l'Estat, en el qual aquesta consignarà les possibles afectacions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulats en aquesta llei, que l'Administració autoritzadora haurà de tindre en compte en l'atorgament de l'autorització, resolc:  
  
Primer  
Desestimar la sol·licitud d'autorització administrativa prèvia, aprovació de projecte d'execució i declaració, en concret, d'utilitat pública, instada per Red Eléctrica de España, SAU, per a les instal·lacions elèctriques de transport de la nova subestació transformadora de tensió nominal 220/20 kV, denominada ST Vallbona, situada en el terme municipal de la Pobla de Vallbona, província de València [ATASCT/2010/316/46].  
  
Segon  
Ordenar:  
- La publicació de la present resolució en el Diari Oficial de la Generalitat Valenciana i en el Butlletí Oficial de la Província de València.  
- La publicació de la present resolució en el Boletín Oficial del Estado, als efectes de notificació de la present resolució, quan els interessats siguen desconeguts, s'ignore el lloc de la notificació o bé, intentada aquesta, no s'haguera pogut practicar, tot això d'acord amb el que determina l'article 44 de la Llei 39/2015, d'1 d'octubre, del procediment administratiu comú de les administracions públiques.  
- La notificació de la present resolució a Red Eléctrica de España, SA Unipersonal, a totes les Administracions o organismes públics i empreses del servei públic o serveis d'interés general que han intervingut, o pogut intervindre, en el procediment d'autorització, i les que han emés, o haurien d'haver emés, el condicionat tècnic al projecte d'execució, així com a les que hagen presentat al·legacions.  
- La notificació de la present resolució a I-DE Redes Eléctricas Inteligentes, SA Unipersonal, com a part interessada en el procediment d'autorització.  
- Remetre la present resolució a la Direcció General de Política Energètica i Mines, del Ministeri per a la Transmissió Ecològica i el Repte Demogràfic, i a la Comissió Nacional dels Mercats i la Competència.  
Tot això de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 148.2 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
La present resolució no és definitiva en via administrativa i contra aquesta podrà interposar-se un recurs d'alçada davant la Secretaria Autonòmica d'Economia Sostenible, Sectors Productius, Comerç i Consum d'aquesta conselleria en el termini d'un mes, comptat des de l'endemà de la seua notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 22 de juny de 2021.- La directora general d'Indústria, Energia i Mines: María Empar Martínez Bonafé.